cyanic-selkie/wikianc huggingface dataset:
Η Χιονάτη και οι Επτά Νάνοι (ταινία, 1937)
Επανακυκλοφορίες
Η Χιονάτη και οι Επτά Νάνοι επανακυκλοφόρησε για πρώτη φορά το 1944, για την αύξηση των εσόδων των στούντιο κατά τη διάρκεια του Β΄ Παγκοσμίου Πολέμου. Αυτή η επανακυκλοφορία όρισε μια παράδοση επανακυκλοφορίας ταινιών κινουμένων σχεδίων της Disney κάθε εφτά με δέκα χρόνια και Η Χιονάτη και οι Επτά Νάνοι επανακυκλοφόρησε στις αίθουσες τις χρονολογίες 1952, 1958, 1967, 1975, 1983, 1987 και 1993. Συμπίπτοντας με την 50η επέτειο της πρώτης κυκλοφορίας, το 1987, η Disney κυκλοφόρησε μια εξουσιοδοτημένη αναθεώρηση της ιστορίας, γραμμένη από τη συγγραφέα παιδικών βιβλίων Σούζαν Γουέιν.
Το 1993, Η Χιονάτη και η Επτά Νάνοι έγινε η πρώτη ταινία που σαρώθηκε εξ'ολοκλήρου σε ψηφιακά αρχεία και παραποιήθηκε και ηχογραφήθηκε ξανά. Το πρότζεκτ αποκατάστασης, πραγματοποιήθηκε εξ'ολοκλήρου σε ανάλυση 4Κ pixels και χρωματικό βάθος 10-bit, χρησιμοποιώντας το σύστημα Cineon για την ψηφιακή αφαίρεση βρωμιών και γδαρσιμάτων, αλλά και την επαναφορά χρωμάτων που είχαν ξεθωριάσει.
Η Χιονάτη και η Επτά Νάνοι είχε συνολικά έσοδα από την πρώτη κυκλοφορία της και τις επανακυκλοφορίες της $418 εκατομμύρια. Προσαρμοσμένη για τον πληθωρισμό και με την ενσωμάτωση των επανακυκλοφοριών, η ταινία εξακολουθεί να συγκαταλέγεται στις δέκα αμερικανικές ταινίες με τα περισσότερα έσοδα όλων των εποχών.
Υποδοχή
Η ταινία ήταν μια τεράστια κριτική επιτυχία, με αρκετούς από τους κριτικούς να τη χαιρετίζουν ως ένα γνήσιο έργο τέχνης, συνιστώντας την και για τα παιδιά αλλά και για τους ενήλικες. Αν και στην ιστορία των ταινιών συχνά αναφέρεται ότι η εικονογράφηση ανθρώπινων χαρακτήρων είχε κατακριθεί, πρόσφατες μελέτες έδειξαν ότι οι περισσότεροι κριτικοί επαίνεσαν την αληθοφάνεια της εικονογράφησης των ανθρώπων, με αρκετούς να δηλώνουν ότι το κοινό θα ξεχάσει ότι παρακολουθεί εικονογραφημένους ανθρώπους και όχι αληθινούς.
Στην 11η Απονομή Βραβείων Όσκαρ, η ταινία έφερε ένα Τιμητικό Όσκαρ για τον Ουώλτ Ντίσνεϋ «ως μία σημαντική καινοτομία στην οθόνη η οποία έχει γοητεύσει εκατομμύρια και πρωτοστάτησε σε έναν εξαιρετικό νέο χώρο στην ψυχαγωγία». Ο Ντίσνεϋ παρέλαβε ένα Όσκαρ κανονικού μεγέθους αλλά και εφτά Όσκαρ-μινιατούρες, τα οποία παραδόθηκαν σε αυτόν από την δεκάχρονη ηθοποιό Σίρλεϊ Τεμπλ. Η ταινία ήταν επίσης υποψήφια για Καλύτερη Μουσική στην αντίστοιχη κατηγορία. Το τραγούδι «Some Day My Prince Will Come» έγινε μεγάλη τζαζ επιτυχία και ερμηνεύτηκε από πολλούς καλλιτέχνες, συμπεριλαμβανομένων των Μπάντι Ριτς, Λι Γουίλεϊ, Όσκαρ Πίτερσον, Φρανκ Τσόρτσιλ και Όλιβερ Τζόουνς. Ηχογραφήθηκε επίσης σε άλμπουμ των Μάιλς Ντέιβις, Γουίντον Κέλλι και Αλέξις Κόουλ.
Διακεκριμένοι σκηνοθέτες της εποχής, όπως οι Σεργκέι Αϊζενστάιν και Τσάρλι Τσάπλιν, εξύμνησαν την ταινία ως ένα αξιοσημείωτο επίτευγμα στον κινηματογράφο. Ο Αϊζενστάιν μάλιστα την απεκάλεσε την καλύτερη ταινία που φτιάχτηκε ποτέ. Η ταινία ενέπνευσε την εταιρία Metro-Goldwyn-Mayer να δημιουργήσει τη δική της ταινία φαντασίας Ο Μάγος του Οζ, το 1939. Ένας άλλος πρωτοπόρος στα κινούμενα σχέδια, ο Μαξ Φλάισιερ, αποφάσισε να δημιουργήσει τη δική του ταινία κινουμένων σχεδίων μεγάλου μήκους Τα ταξίδια του Γκιούλιβερ, έτσι ώστε να συναγωνιστεί την Χιονάτη και οι Επτά Νάνοι. Το 1943, η σειρά κινουμένων σχεδίων μικρού μήκους Merrie Melodies κυκλοφόρησε το Coal Black and de Sebben Dwarfs, το οποίο σκηνοθέτησε ο Μπομπ Κλάμπετ, μια παρωδία της Χιονάτης παρουσιάζοντας την ιστορία με όλο το καστ να είναι μαύροι και να τραγουδούν τζαζ.
Η επιτυχία της Χιονάτης οδήγησε την Disney να προχωρήσει στην παραγωγή περισσότερων ταινιών μεγάλου μήκους. Ο Ουώλτ Ντίσνεϋ χρησιμοποίησε τα περισσότερα από τα κέρδη της Χιονάτης για να χρηματοδοτήσει ένα νέο στούντιο στο Μπέρμπανκ της Καλιφόρνια αξίας $4.5 εκατομμυρίων, τοποθεσία όπου τα στούντιο της Disney βρίσκονται μέχρι και σήμερα. Μέσα σε δύο χρόνια, τα στούντιο ολοκλήρωσαν τις ταινίες Πινόκιο και Φαντασία και ξεκίνησαν την παραγωγή των Ντάμπο, το ελεφαντάκι, Μπάμπι, Η Αλίκη στη Χώρα των Θαυμάτων και Πίτερ Παν.
Το Αμερικανικό Ινστιτούτο Κινηματογράφου (AFI), ένας ανεξάρτητος μη-κερδοσκοπικός οργανισμός που δημιουργήθηκε στις Ηνωμένες Πολιτείες, δημοσιεύει μια ποικιλία ετήσιων βραβείων αλλά και λιστών, αναγνωρίζοντας την αριστεία στη σκηνοθεσία. Η σειρά «AFI 100 Years... series», η οποία έτρεξε από το 1998 μέχρι το 2008, δημιούργησε κατηγοριοποιημένες λίστες των καλύτερων αμερικανικών ταινιών όπως αυτές επιλέχθηκαν από κριτικές επιτροπές, οι οποίες αποτελούνταν από περισσότερους από 1500 καλλιτέχνες, μελετητές, κριτικούς και ιστορικούς. Η συμπερίληψη μιας ταινίας σε μία από αυτές τις λίστες βασίστηκε στη δημοτικότητα της ταινίας με την πάροδο του χρόνου, στην ιστορική σημασία της και στις πολιτιστικές επιπτώσεις της. Η Χιονάτη και οι Επτά Νάνοι επιλέχθηκε από τις κριτικές επιτροπές σε αρκετές από τις λίστες του AFI, συμπεριλαμβανομένων των παρακάτω:
Home media
Στις 28 Οκτωβρίου 1994, η ταινία κυκλοφόρησε για πρώτη φορά σε κασέτα VHS και LaserDisc ως η πρώτη κυκλοφορία για τη συλλογή της Disney «Τα αριστουργήματα της Disney».
Η Χιονάτη και οι Επτά Νάνοι κυκλοφόρησε σε DVD στις 9 Οκτωβρίου 2001, το πρώτο από την Πλατινένια Συλλογή της Disney, και περιείχε δύο δίσκους, την ψηφιακά αποκατεστημένη ταινία, ένα ντοκιμαντέρ του πώς φτιάχτηκε η ταινία σε αφήγηση της Άντζελα Λάνσμπερι και ηχητικό σχολιασμό από τον Τζον Κέινμεϊκερ, αλλά και από τον ίδιο τον Ουώλτ Ντίσνεϋ μέσω ηχητικού αρχείου. Μια VHS κυκλοφορία ακολούθησε στις 27 Νοεμβρίου 2001. Η Disney απέσυρε και τις δύο εκδόσεις από την αγορά στις 31 Ιανουαρίου 2002.
Η Χιονάτη και οι Επτά Νάνοι κυκλοφόρησε σε Blu-ray Disc στις 6 Οκτωβρίου 2009, το πρώτο από τη Διαμαντένια Συλλογή της Disney καθώς και σε μια νέα έκδοση DVD στις 24 Νοεμβρίου 2009. Το Blu-ray περιλαμβάνει μια υψηλής ευκρίνειας εκδοχή της ταινίας έπειτα από μια νέα αποκατάσταση από την εταιρία Lowry Digital, ένα αντίγραφο της ταινίας σε DVD και αρκετό έξτρα υλικό που δεν περιελάμβανε το DVD του 2001. Η Disney απέσυρε αυτό το σετ από την αγορά στις 30 Απριλίου 2011.
Τα Walt Disney Studios Home Entertainment επανακυκλοφόρησαν τη Χιονάτη και τους επτά νάνους σε Blu-ray και DVD στις 2 Φεβρουαρίου 2016, ως την πρώτη ταινία της Signature Συλλογής. Κυκλοφόρησε σε Digital HD στις 19 Ιανουαρίου 2016 με έξτρα υλικό.
Θεματικά πάρκα
Το «Snow White's Scary Adventures» είναι ένα δημοφιλές αξιοθέατο στα θεματικά πάρκα της Disneyland στην Καλιφόρνια (το οποίο άνοιξε το 1955), της Disneyland στο Τόκυο και της Disneyland στο Παρίσι. Το Fantasyland στο Magic Kingdom του Walt Disney World υποβλήθηκε σε επέκταση από το 2012 μέχρι το 2014. Έτσι, το αξιοθέατο «Snow White's Scary Adventures» αντικαταστήθηκε από το «Princess Fairytale Hall», όπου η Χιονάτη και άλλες πριγκίπισσες είναι μαζεμένες για να συναντούν τους επισκέπτες, να συνομιλούν και να βγάζουν φωτογραφίες μαζί τους. Μέσα στην επέκταση του 2013 του Fantasyland βρίσκεται και το τρενάκι Seven Dwarfs Mine Train. Η Χιονάτη, ο Πρίγκιπας, η Βασίλισσα και οι επτά νάνοι λαμβάνουν επίσης μέρος σε παρελάσεις αλλά και σε εμφανίσεις χαρακτήρων μέσα στα πάρκα. Το θέατρο «Fantasyland» που βρίσκεται στην Disneyland φιλοξένησε το μιούζικαλ Snow White: An Enchanting Musical από το 2004 μέχρι το 2006.
Μιούζικαλ στο Μπρόντγουεϊ
Η άγνωστη Μαίρη Τζο Σαλέρνο έπαιξε τη Χιονάτη στην παραγωγή της Disney του μιούζικαλ Η Χιονάτη και οι Επτά Νάνοι (επίσης γνωστό κι ως Show White Live!) στο Radio City Music Hall. Η μουσική και οι στίχοι τεσσάρων νέων τραγουδιών δημιουργήθηκαν από τους Τζέι Μπλάκτον και Τζο Κουκ αντίστοιχα. Δύο από αυτά τα τραγούδια αποτελούν τα «Welcome to the Kingdom of Once Upon a Time» και «Will I Ever See Her Again?». Ανέβηκε από τις 18 Οκτωβρίου μέχρι τις 18 Νοεμβρίου του 1979 και από τις 11 Ιανουαρίου μέχρι τις 9 Μαρτίου το 1980, παρουσιάζοντας συνολικά 106 παραστάσεις.
Ακυρωμένη πρίκουελ
Τη δεκαετία του 2000, η DisneyToon Studios ξεκίνησε την ανάπτυξη μιας πρίκουελ ταινίας κινουμένων σχεδίων σε υπολογιστή για τη Χιονάτη και τους Επτά Νάνους, με τον τίτλο Οι Επτά Νάνοι. Ο σκηνοθέτης Μάικ Ντίσα και ο σεναριογράφος Έβαν Σπηλιοτόπουλος, δούλευαν πάνω στην ιστορία του πώς γνωρίστηκαν οι νάνοι και πώς η Κακιά Βασίλισσα σκότωσε τον πατέρα της Χιονάτης και σφετερίστηκε τον θρόνο. Σύμφωνα με τον Ντίσα, η διοίκηση της DisneyToon άλλαξε το θέμα της πρίκουελ ταινίας, κάνοντάς την να επικεντρώνεται στον Χαζούλη και το πώς έχασε τη φωνή του όταν είδε τη μητέρα του να πεθαίνει. Μετά την αγορά της Pixar από την Disney το 2006, ο Τζον Λάσιτερ, ο νέος επικεφαλής του δημιουργικού τμήματος, ακύρωσε τους Νάνους.
Live-action προσαρμογές
Τον Μάρτιο του 2016, τα στούντιο ανακοίνωσαν μια νέα ταινία που βρισκόταν σε ανάπτυξη με τον τίτλο Rose Red, μια live-action spin-off ταινία η οποία θα λέγεται από την οπτική γωνία της αδελφής της Χιονάτης, Red Rose. Τον Οκτώβριο της ίδιας χρονιάς, μια live-action διασκευή μεγάλου μήκους ταινία με τον τίτλο Η Χιονάτη και οι επτά νάνοι ανακοινώθηκε, με την Έριν Κρεσίντα Γουίλσον να βρίσκεται σε διαπραγματεύσεις για να γράψει το σενάριο και τους Πάσεκ και Πολ να γράφουν καινούρια τραγούδια για την ταινία.
Άλλες εμφανίσεις
Οι Εφτά Νάνοι εμφανίζονται σπάνια σε ταινίες μικρού μήκους, παρά τη δημοτικότητά τους. Απλά είναι πάρα πολλοί για να εικονογραφηθούν αποτελεσματικά. Οι επιφορτισμένες ταινίες μικρού μήκους The Standard Parade (1939), The Seven Wise Dwarfs (1941, χρησιμοποιώντας κυρίως ανακυκλωμένο υλικό), All Together (1942) και The Winged Scourge (1943) περιέχουν εμφανίσεις.
Η τηλεοπτική σειρά κινουμένων σχεδίων Το σπίτι του Μίκυ, η οποία περιελάμβανε πολλές cameo εμφανίσεις από χαρακτήρες κινουμένων σχεδίων της Disney, περιέλαβε τους χαρακτήρες στο ειδικό επεισόδιο Mickey's Magical Christmas: Snowed in at the House of Mouse.
Η Κακιά Βασίλισσα εμφανίζεται επίσης σε πρωταγωνιστικό ρόλο στην ταινία Once Upon a Halloween. Στην αρένα των live-action, η τηλεοπτική σειρά φαντασίας Once Upon a Time (σε παραγωγή των ABC Studios τα οποία ανήκουν στη Disney), περιλαμβάνει συχνά live-action ερμηνείες αυτών των χαρακτήρων συμπεριλαμβανομένων της Χιονάτης, της Κακιάς Βασίλισσας και του Γκρινιάρη.
Μια τηλεοπτική σειρά κινουμένων σχεδίων που περιλαμβάνει τους εφτά νάνους και έχει τον τίτλο The 7D έκανε πρεμιέρα στο Disney XD στις 7 Ιουλίου 2014 και ολοκλήρωσε τον κύκλο της στις 5 Νοεμβρίου 2016. Η ιστορία λαμβάνει χώρα 30 χρόνια πριν τα γεγονότα της αυθεντικής ταινίας.
Μια σειρά κόμικ του 1937-1938, προσαρμοσμένη σε εφημερίδα, επανακυκλοφόρησε επανειλημμένως ως βιβλίο κόμικ, πιο πρόσφατα το 1995.
Εξωτερικοί σύνδεσμοι
Κατηγορία:Ταινίες του 1937 Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios Κατηγορία:Ταινίες σε παραγωγή Ουώλτ Ντίσνεϋ Κατηγορία:Ταινίες παραγωγής RKO Pictures Κατηγορία:Αμερικανικές μουσικές ταινίες Κατηγορία:Ταινίες βασισμένες σε παραμύθια Κατηγορία:Αμερικανικές αισθηματικές ταινίες φαντασίας Κατηγορία:Ταινίες κινουμένων σχεδίων παραγωγής Walt Disney Pictures
Android 4
Το Android 4 μπορεί να αναφέρεται:
Νορμπέρτο Μπόμπιο
Ο Νορμπέρτο Μπόμπιο (Norberto Bobbio, 18 Οκτωβρίου 1909 - 9 Ιανουαρίου 2004) ήταν Ιταλός φιλόσοφος, πολιτειολόγος και πολιτικός. Ανδρώθηκε μέσα στο πολιτικό και πνευματικό κλίμα του μεσοπολέμου. Συμμαθητής, συμφοιτητής και φίλος ανήσυχων ανθρώπων, όπως ο Λεόνε Γκίντσμπουργκ, ο Βιττόριο Φόα, ο Τσέζαρε Παβέζε, ο Μάσσιμο Μίλα, μαθητής καθηγητών όπως ο Αουγκούστιο Μόντι, Φραντσέσκο Ρουφίνι που συνετέλεσαν στην πνευματική του διαμόρφωση και την πολιτική του αφύπνιση, ο Μπόμπιο γίνεται πρώτα συνειδητός αντιφασίστας και έπειτα ενεργό μέλος της αντιφασιστικής ομάδας Δικαιοσύνη και Ελευθερία (Giustizia e Liberta). Καθηγητής της φιλοσοφίας του δικαίου αρχικά στο Καμερίνο, στην συνέχεια στην Πάντοβα και από το 1969-1979 στο Τορίνο, όπου παράλληλα δίδαξε και Πολιτειολογία αρθρογραφώντας σε ευρείας κυκλοφορίας εφημερίδες και επιστημονικά περιοδικά, όπως, «La Stampa», «Umanita», «Corriere della Sera», «Mondoperaio», «De Senectute», «Il Mondo», «Rivista di filosofia», «Resistenza», «Nuovi Argomenti», «Nuova Antologia», «Il Ponte», «New left Review», «Nuvole», «Repubblica», «Enciclopedia del Novocento - VIII», κ.α.
Η τριλογία
Η ανθρώπινη κατάσταση μπορεί να παρασταθεί καλύτερα με μια τρίτη εικόνα, αυτή του λαβύρινθου. Πιστεύουμε πως ξέρουμε ότι υπάρχει ένας δρόμος εξόδου αλλά δεν γνωρίζουμε πού είναι, καθώς δεν υπάρχει κανείς έξω από εμάς για να μας τον δείξει· πρέπει να τον βρούμε μόνοι μας. Όποιος μπαίνει σ΄ ένα λαβύρινθο ξέρει ότι υπάρχει δρόμος εξόδου αλλά δεν ξέρει ποιος από τους πολλούς δρόμους που ανοίγονται μπρος του, κάθε τόσο, οδηγεί στην έξοδο. Βαδίζει ψηλαφιστά. Όταν βρίσκει ένα δρόμο φραγμένο γυρνά πίσω και παίρνει έναν άλλο. Άλλοτε ο δρόμος που φαίνεται ο ευκολότερος δεν είναι και δίκαιος. Άλλοτε εκεί που νομίζει πως είναι στα μισά, βρίσκεται πολύ μακριά και αρκεί ένα λάθος βήμα για να βρεθεί εκεί απ΄ όπου ξεκίνησε. Χρειάζεται να κάνει πολλή υπομονή, να μην ξεγελιέται ποτέ από φαινόμενα, να κάνει, όπως λένε, ένα βήμα τη φορά, και μπρος στα δίστρατα, όταν δεν είναι σε θέση να εκτιμήσει το λόγο της επιλογής αλλά είναι υποχρεωμένος να ρισκάρει, να είναι πάντα έτοιμος να γυρίσει πίσω. Το μόνο που ο άνθρωπος του λαβύρινθου έχει μάθει από την πείρα (υποθέτουμε ότι έχει φτάσει στη διανοητική ωριμότητα να μαθαίνει το μάθημα της εμπειρίας) είναι ότι υπάρχουν δρόμοι αδιέξοδοι: το μόνο μάθημα του λαβύρινθου είναι το μάθημα του φραγμένου δρόμου. Αυτό που διδάσκει ο λαβύρινθος δεν είναι το πού βρίσκεται η διέξοδος αλλά ποιοι είναι οι δρόμοι που δεν οδηγούν πουθενά. Μπορούμε σήμερα να θεωρήσουμε τον πυρηνικό πόλεμο, σε αντίθεση με τους πολέμους του παρελθόντος, ως ένα φραγμένο δρόμο;
Παραπομπές
Κατηγορία:Ιταλοί φιλόσοφοι Κατηγορία:Ιταλοί συγγραφείς Κατηγορία:Φιλόσοφοι του 20ού αιώνα
51 Πηγάσου
Ο 51 Πηγάσου (51 Pegasi, συντομογρ. 51 Peg), στον οποίο δόθηκε το όνομα «Ελβέτιος» (Helvetios), είναι ηλιοειδής αστέρας που βρίσκεται σε απόσταση 15,6 παρσέκ από τη Γη, στον αστερισμό Πήγασο. Κατέχει μία ιδιαίτερη θέση στην ιστορία της αστρονομίας, καθώς υπήρξε ο πρώτος αστέρας Κύριας Ακολουθίας που ανακαλύφθηκε να έχει εξωηλιακό πλανήτη (1995). Ο πλανήτης αυτός έχει την επίσημη ονομασία 51 Πηγάσου b, και μόνο ανεπίσημα είναι γνωστός ως «Βελλεροφόντης», ενώ πρόσφατα επιλέχθηκε το όνομα «Dimidium».
Το ιδιαίτερο όνομα «Ελβέτιος» για τον 51 Πηγάσου δόθηκε από τη Διεθνή Αστρονομική Ένωση μετά από ψηφοφορία προταθέντων ονομάτων τον Δεκέμβριο του 2015, και τιμά την ανακάλυψη του πλανήτη του από Ελβετούς αστρονόμους (βλ. παρακάτω). Ο αστέρας φέρει επιπλέον τα ονόματα GJ 882, HR 8729, BD +19°5036, HD 217014, LTT 16750, GCTP 5568.00, SAO 90896 και HIP 113357, που αντιστοιχούν στην αναφορά του στους καταλόγους αστέρων.
Αστροφυσικά χαρακτηριστικά
left|205px|thumbnail|Ο αστέρας 51 Πηγάσου Ο αστέρας έχει φαινόμενο μέγεθος 5,49 και επομένως είναι ορατός με γυμνό μάτι στον ασέληνο νυχτερινό ουρανό κάτω από ευνοϊκές συνθήκες.
Ο 51 Πηγάσου έχει φασματικό τύπο κίτρινου νάνου. Το γεγονός ότι είναι αστέρας της Κύριας Ακολουθίας υποδεικνύει ότι παράγει την ενέργεια που ακτινοβολεί στο εσωτερικό του με πυρηνική σύντηξη υδρογόνου στις κεντρικές περιοχές του. Η ενεργός θερμοκρασία της χρωμόσφαιράς του (δηλαδή προσεγγιστικά η επιφανειακή του θερμοκρασία) είναι περίπου 5571 K (5298 °C). Η ηλικία του εκτιμάται σε 6,1 ως 8,1 δισεκατομμύρια έτη (ο Ήλιος έχει ηλικία περί τα 4,7 δισεκ. έτη), ενώ η διάμετρός του είναι 24% μεγαλύτερη από αυτή του Ηλίου και η μάζα του 11% μεγαλύτερη της ηλιακής. Ως αποτέλεσμα, έχει απόλυτη (πραγματική) λαμπρότητα 30% μεγαλύτερη της ηλιακής, που αντιστοιχεί σε απόλυτο μέγεθος +4,51. Η περιεκτικότητά του σε στοιχεία βαρύτερα από το υδρογόνο και το ήλιο, γνωστή ως μεταλλικότητα, είναι επίσης μεγαλύτερη της ηλιακής. Οι αστέρες με μεγάλη μεταλλικότητα είναι πιθανότερο να φιλοξενούν πλανήτες. Το 1996 οι αστρονόμοι Baliunas, Sokoloff και Soon μέτρησαν ότι ο αστέρας περιστρέφεται γύρω από τον άξονά του μία φορά κάθε 37 γήινες ημέρες, αλλά μεταγενέστερες παρατηρήσεις (Simpson, E.K. κ.ά., Νοέμβριος 2010) έδωσαν περίοδο περιστροφής 21,9 ημέρες, μικρότερη της ηλιακής.
Παρότι ο αστέρας περιγράφηκε ως πιθανώς μεταβλητός σε μία εργασία του 1981, μετέπειτα παρατηρήσεις έδειξαν μηδαμινή χρωμοσφαιρική δραστηριότητα μεταξύ του 1977 και του 1989. Περαιτέρω έρευνα ανάμεσα στο 1994 και το 2007 έδειξε παρόμοια αμελητέα επίπεδα δραστηριότητας. Αυτά τα δεδομένα μαζί με τη σχετικώς μικρή εκπομπή ακτίνων X από τον αστέρα υποδεικνύουν ίσως ότι ο αστέρας μπορεί να βρίσκεται σε μία περίοδο αντίστοιχη με το ηλιακό Ελάχιστο Μόντερ, οπότε και δεν παρουσιάζει σχεδόν καθόλου κηλίδες ή άλλη δραστηριότητα.
Ο 51 Πηγάσου πλησιάζει τη Γη και το Ηλιακό Σύστημα με ταχύτητα 33,7 χιλιόμετρα το δευτερόλεπτο (121.300 χιλιόμετρα την ώρα).
Πλανητικό σύστημα
Στις 6 Οκτωβρίου 1995 οι Ελβετοί αστρονόμοι Μισέλ Μαγιόρ και Ντιντιέ Κελόζ ανακοίνωσαν την ανακάλυψη ενός εξωηλιακού πλανήτη που περιφερόταν γύρω από τον 51 Πηγάσου. Η ανακάλυψη έγινε με τη μέθοδο της φασματοσκοπίας Doppler, με τηλεσκόπιο στο Αστεροσκοπείο της Άνω Προβηγκίας στη Γαλλία. Λίγες ημέρες αργότερα, στις 12 Οκτωβρίου, επιβεβαιώθηκε από τους Τζεφ Μάρσυ και Πωλ Μπάτλερ με παρατηρήσεις από το Αστεροσκοπείο Λικ. Μέχρι σήμερα δεν έχει ανακαλυφθεί άλλος πλανήτης που να περιφέρεται γύρω από τον 51 Πηγάσου.
Ο 51 Πηγάσου b (51 Peg b) είναι ο πρώτος συνοδός πλανητικής μάζας που ανακαλύφθηκε σε συνηθισμένο αστέρα. Μετά την ανακάλυψή του, αρκετές διαφορετικές ερευνητικές ομάδες επιβεβαίωσαν την ύπαρξή του και προσδιόρισαν περαιτέρω τα χαρακτηριστικά του, όπως το ότι περιφέρεται πολύ κοντά στον αστέρα του και έχει επιφανειακή θερμοκρασία περί τους 1200 °C, ενώ η μάζα του είναι το λιγότερο ίση με το μισό της μάζας του πλανήτη Δία ή 160 φορές μεγαλύτερη από τη μάζα της Γης. Η εξαιρετικά μικρή απόσταση από τον αστέρα δεν ήταν τότε συμβατή με τις υπάρχουσες θεωρίες περί δημιουργίας πλανητικών συστημάτων και έδωσε αφορμή να συζητηθούν θεωρίες περί πλανητικής μετανάστευσης. Γενικώς, γίνεται δεκτό ότι ο πλανήτης περιφέρεται στο επίπεδο του ισημερινού του αστέρα 51 Πηγάσου, το οποίο σχηματίζει με την ευθεία προς τη Γη γωνία 11 μοιρών, οπότε ο πλανήτης πρέπει να έχει μάζα οπωσδήποτε μικρότερη από τα 2/3 της μάζας του Δία. Ωστόσο, αρκετοί «καυτοί Δίες» είναι σήμερα γνωστό ότι δεν περιφέρονται στο επίπεδο του ισημερινού του αστέρα τους.
Εξωτερικοί σύνδεσμοι
51 Πηγασου 51
Ουροσέβινα
Η Ουροσέβινα (σερβικά κυριλλικά: Урошевина) είναι χωριό στα βορειοανατολικά του Μαυροβουνίου, εντός του Δήμου του Μόικοβατς.
Πάπα
Η Πάπα είναι μια ιστορική πόλη στο νομό Βέσπρεμ της Ουγγαρίας, που βρίσκεται κοντά στο βόρειο άκρο των λόφων Μπακόνι, και φημίζεται για την μπαρόκ αρχιτεκτονική του. Με 32.473 κατοίκους (2011), είναι το πολιτιστικό, οικονομικό και τουριστικό κέντρο της περιοχής.
Ουροσέβινα
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Μόικοβατς
Πάπα
Η Πάπα είναι ένα από τα κέντρα της Μεταρρύθμισης στην Υπερδουναβία, όπως υποδηλώνει η ύπαρξη πολλών τόπων και μουσείων εκκλησιαστικής κληρονομιάς. Λόγω του πλήθους των κτηρίων πολιτιστικής κληρονομιάς, το κέντρο της πόλης είναι σήμερα υπό προστασία.
Η πόλη είναι επίσης γνωστή για τα ιαματικά λουτρά της, ιδιαίτερα για ένα νεόκτιστο συγκρότημα κολύμβησης, το παλάτι της οικογένειας Εστερχάζι, τη μεγάλη Ρωμαιοκαθολική εκκλησία και το γυμνάσιο Καλβινιστών. Η πόλη είναι ένα σημαντικό θρησκευτικό κέντρο. Διαθέτει επίσης ένα μεγάλο πάρκο κοντά στο κέντρο της πόλης.
Η πόλη υπήρξε το κύριο κέντρο εμπορίου των κρασιών της περιοχής κρασιού Σόμλο. Η Πάπα ήταν διοικητική περιφερειακή πρωτεύουσα από το 1945 έως το 1983.
Εξωτερικοί σύνδεσμοι
Κατηγορία:Στετλ Κατηγορία:Πόλεις της Ουγγαρίας
Ματιέ Σαλμέ
Ο Ματιέ Σαλμέ (γεννημένος στις 7 Οκτωβρίου 1980 στην Μπρυζ) είναι Γάλλος ποδοσφαιριστής ο οποίος αγωνίζεται αυτό τον καιρό ως δεξιός αμυντικός για λογαριασμό της Μπορντό.
Καριέρα
Ο Σαλμέ ξεκίνησε την καριέρα του αγωνιζόμενος στα τμήματα υποδομών της ΦΚ Λιμπούρν-Σαιν-Σεράν. Ενώ αγωνιζόταν στα τμήματα νέων του συλλόγου, πέρασε μια περίοδο δοκιμαστικών στην αγγλική Γκρίμσμπι Τάουν, όμως δεν αποκτήθηκε από τον σύλλογο. Στην ηλικία των 21 ετών, υπέγραψε το πρώτο του επαγγελματικό συμβόλαιο με την ομάδα της Λιγκ 1 Λιλ ΟΣΚ. Αγωνίστηκε με την ομάδα για χρονικό διάστημα πέντε ετών και συγκεκριμένα την περίοδο 2002–2007. Έπειτα από συνεχόμενες "γεμάτες" σεζόν και με συμμετοχές στο Τσάμπιονς Λιγκ και το Κύπελλο ΟΥΕΦΑ, ο Σαλμέ αποκτήθηκε από την Ζιροντέν Μπορντό το καλοκαίρι του 2007. Πραγματοποίησε συνολικά 128 εμφανίσεις στο πρωτάθλημα με τα χρώματα της Λιλ. Ο Σαλμέ κατάφερε σύντομα να γίνει βασικό στέλεχος της πρώτης ομάδας, με σταθερή παρουσία ως βασικού στην αμυντική γραμμή του συλλόγου. Στη διάρκεια της δεύτερης σεζόν του με την Μπορντό, κατέκτησε τον πρώτο του σημαντικό τίτλο και συγκεκριμένα το Σούπερ Καπ Γαλλίας στις αρχές της σεζόν απέναντι στην, τότε, μεγάλη δύναμη της Λιγκ 1, Ολιμπίκ Λυών. Η σεζόν βρήκε, στο τέλος της, τον Σαλμέ να έχει κατακτήσει ακόμα περισσότερα τρόπαια, καθώς οι Γιρονδίνοι κατέκτησαν τόσο την Λιγκ 1 όσο και το Λιγκ Καπ Γαλλίας. Η επόμενη σεζόν αποδείχτηκε απογοητευτική τόσο για την ομάδα της Μπορντό όσο και για τον ίδιο τον Σαλμέ. Αν και η Μπορντό κατάφερε να κατακτήσει το Σούπερ Καπ Γαλλίας απέναντι στην Γκανγκάμπ τον Ιούλιο, ωστόσο, η πορεία της στο πρωτάθλημα ήταν λιγότερο πετυχημένη. Ο Σαλμέ και η ομάδα του είχαν σχετικά καλή πορεία στη Λιγκ 1, μέχρις ότου μια απότομη και μεγάλη πτώση στην απόδοσή της την οδήγησε στο να τερματίσει στην έκτη θέση, χάνοντας, αυτομάτως, την δυνατότητα της εξόδου στην Ευρώπη για την αμέσως επόμενη σεζόν. Ο δεξιός οπισθοφύλακας την βοήθησε, επίσης, να φτάσει στον τελικό του Λιγκ Καπ Γαλλίας του 2010, όπου όμως ηττήθηκε με σκορ 3-1 από την Ολιμπίκ Μαρσέιγ, με τον Σαλμέ να πετυχαίνει αυτογκόλ, σφραγίζοντας, έτσι, τη νίκη των Μασσαλών.
Τίτλοι
Μπορντό
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές ΦΚ Λιμπούρν-Σαιν-Σεράν Κατηγορία:Ποδοσφαιριστές Λιλ ΟΣΚ Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές ΑΚ Αζαξιό Κατηγορία:Αμυντικοί ποδοσφαιριστές
23ο Συνέδριο του Κομμουνιστικού Κόμματος της Σοβιετικής Ένωσης
Το 23ο Συνέδριο του Κομμουνιστικού Κόμματος της Σοβιετικής Ένωσης (Μόσχα, 29 Μαρτίου - 8 Απριλίου 1966), έγινε με 6.000 αντιπροσώπους και είχε ως στόχο τη «[β]ελτίωση στη λειτουργία των σοβιέτ [που] πρέπει να γίνεται στη βάση του παραπέρα [εκ]δημοκρατισμού τους. Πρέπει να ανέβει πιο υψηλά η σημασία των συνόδων των σοβιέτ των βουλευτών των εργαζομένων, να παρασχεθεί στα τοπικά σοβιέτ μεγαλύτερη αυτοτέλεια στη λύση των οικονομικών, των δημοσιονομικών ζητημάτων και των ζητημάτων γης, στην καθοδήγηση των επιχειρήσεων της τοπικής βιομηχανίας, της βιοτικής και της κοινωνικής - πολιτιστικής εξυπηρέτησης του πληθυσμού …».
Μίλησε ο Λεονίντ Μπρέζνιεφ, για τον οποίο θεωρήθηκε ότι ενίσχυσε τη θέση του και τον συγκεντρωτισμό στο Κομμουνιστικό Κόμμα της Σοβιετικής Ένωσης και το κράτος. Επανέφερε τη θέση του Γενικού Γραμματέα (αντικατέστησε το λιγότερο ισχυρό αξίωμα του Πρώτου Γραμματέα) και το Πολιτικού Γραφείου (αντικατέστησε το Προεδρείο της Κεντρικής Επιτροπής).
Στο Πολίτμπιρο επανεκλέχθηκαν τα στελέχη της προηγούμενης ηγεσίας (όπως οι Νικολάι Ποντγκόρνι, Αλεξέι Κοσίγκιν, Μιχαήλ Σουσλόφ και ο Λεονίντ Μπρέζνιεφ), με εξαίρεση τον Αναστάς Μικογιάν («για λόγους υγείας»)
Παραπομπές
Κατηγορία:Κομμουνιστικό Κόμμα της Σοβιετικής Ένωσης Κατηγορία:1966
Βιτάλης (αποσαφήνιση)
Με το όνομα Βιτάλης μπορεί να αναφέρονται τα ακόλουθα πρόσωπα:
Δείτε επίσης
κατηγορία:Ελληνικά επώνυμα
Εκλεκτοράτο της Βυρτεμβέργης
Το 1803, ο Ναπολέων Α΄ προήγαγε το Δουκάτο της Βυρτεμβέργης σε Εκλεκτοράτο της Βυρτεμβέργης, την υψηλότερη μορφή πριγκιπάτου στην Ιερή Ρωμαϊκή Αυτοκρατορία. Ωστόσο, λίγο αργότερα, την 1η Ιανουαρίου 1806 ο τελευταίος εκλέκτορας πήρε τον τίτλο του Βασιλιά της Βυρτεμβέργης. Αργότερα, ο τελευταίος αυτοκράτορας, ο Φραγκίσκος Β´, κατάργησε την de facto αυτοκρατορία στις 6 Αυγούστου 1806.
Κατηγορία:Ιστορία της Βυρτεμβέργης
Συμμορία των Ντάλτον
thumb|250px|Από αριστερά: Μπιλ Πάουερ, Μπομπ Ντάλτον, Γκρατ Ντάλτον, Ντικ Μπρόντγουελ Η συμμορία των Ντάλτον ήταν διαβόητη εγκληματική ομάδα που έδρασε στην Αμερικανική Δύση από το 1890 μέχρι το 1892. Στο διάστημα αυτό τα μέλη της, μεταξύ των οποίων τα αδέρφια Γκράτον (Γκρατ) (γεν. 1861), Γουίλιαμ (Μπιλ) (1866–1894), Μπομπ (γεν. 1869) και Έμετ (γεν.1871), διέπραξαν, σε δυτικές Πολιτείες των Η.Π.Α, πολλές ληστείες σε τρένα και τράπεζες. Είχαν συγγένεια με τους αδερφούς Γιάνγκερ, οι οποίοι με τη σειρά τους συνεργάζονταν με τον Τζέσε Τζέιμς. Οι Ντάλτον αργότερα αποσχίστηκαν από την συμμορία Τζέιμς-Γιάνγκερ και δρούσαν πλεόν ανεξάρτητα.
Οικογένεια Ντάλτον
Οι Ντάλτον ήταν αγρότες. Η απώλεια της οικογενειακής τους φάρμας, για την κατασκευή του σιδηροδρόμου και η δολοφονία του ενός από τους γιους, του Φρανκ Ντάλτον, που ήταν βοηθός σερίφη, εν ώρα καθήκοντος, φαίνεται πως οδήγησαν μερικά από τα άλλα αδέλφια στην παρανομία. Ο Φρανκ δολοφονήθηκε το 1887, στην περιοχή της Οκλαχόμα, από έναν κλέφτη αλόγων. Ήταν ο πιο ώριμος και ο πιο ισορροπημένος από όλα τα αδέρφια του, που τον σέβονταν και συχνά τον ακολουθούσαν, εν είδει αποσπάσματος, όταν κυνηγούσε εγκληματίες. Μετά το θάνατό του, ο Γκράτον, ο Μπομπ και ο Έμετ αποφάσισαν να μπουν στην υπηρεσία του νόμου. Από τους τρεις ο Μπομπ ήταν ο πιο άγριος. Σε ηλικία 19 ετών, ενώ ήταν βοηθός σερίφη, σκότωσε έναν άνδρα. Αν και υποστήριξε ότι τον πυροβόλησε στα πλαίσια του καθήκοντος, είναι πιθανόν ότι το σκότωσε επειδή προσπάθησε να του κλέψει τη φιλενάδα. Τον Μάρτιο του 1890 κατηγορήθηκε για εισαγωγή λικέρ στην Ινδιάνικη επικράτεια, αλλά μετά την καταβολή εγγύησης και την προσωρινή απόλυσή του δεν εμφανίστηκε στο δικαστήριο. Το Σεπτέμβριο του ίδιου έτους ο Γκρατ συνελήφθη για κλοπή αλόγου (έγκλημα για το οποίο προβλεπόταν θανατική ποινή) αλλά είτε οι κατηγορίες αποσύρθηκαν είτε αφέθηκε ελεύθερος.
Ρόμπερτ Γκουλντ Σόου
Ο Ρόμπερτ Γκούλντ Σόου (αγγ. Robert Gould Shaw)(10 Οκτωβρίου 1837-18 Ιουλίου 1863) ήταν στρατιώτης και μετέπειτα Συνταγματάρχης του Ενωτικού Στρατού κατά τη διάρκεια του Αμερικανικού Εμφυλίου Πολέμου. Απόγονος πλούσιας οικογένειας, η οποία ήταν μέλος του κινήματος κατά της δουλείας των έγχρωμων στην Αμερική, ανέλαβε τη διοίκηση του 54ου Εθελοντικού Συντάγματος Πεζικού της Μασαχουσέτης, το οποίο ήταν ο πρώτος σχηματισμός του αμερικανικού στρατού που αποτελείτο από έγχρωμους στρατιώτες. Κατά τη διάρκεια της δεύτερης πολιορκίας του Οχυρού Βάγκνερ, ενώ οδηγούσε τη μονάδα του σε επίθεση, σκοτώθηκε από εχθρικά πυρά. Παρέμεινε γνωστός και για τα 200 γράμματα που έστειλε στην οικογένεια του κατά τη διάρκεια του πολέμου και που βρίσκονται σε βιβλιοθήκη του Πανεπιστημίου του Χάρβαρντ.
Πηγές
κατηγορία:Αμερικανικός Εμφύλιος Πόλεμος Κατηγορία:Αμερικανοί στρατιωτικοί
Βιτάλη (αποσαφήνιση)
Με το όνομα Βιτάλη μπορεί να αναφέρονται τα ακόλουθα πρόσωπα:
Δείτε επίσης
κατηγορία:Ελληνικά επώνυμα
Ελληνικά Χρονικά
thumb|right|300px|Η εφημερίδα Ελληνικά Χρονικά, φύλλο 07 Ιαν. 1825 Τα Ελληνικά Χρονικά ήταν εφημερίδα πολιτική και πολεμική, δισεβδομαδιαία – συνήθως κάθε Τετάρτη και Σάββατο - που εκδιδόταν στο Μεσολόγγι από τον Ελβετό γιατρό Ιωάννη Ιάκωβο Μάγερ (Johann Jacob Meyer), από το 1824 έως το 1826, από το τυπογραφείο του Δημητρίου Μεσθενέως. Προμετωπίδα του κάθε φύλλου: «Τα πλείω οφέλη, τοις πλείοσι», του Βενιαμίν Φραγκλίνου.
Το πρώτο φύλλο κυκλοφόρησε την 1η Ιανουαρίου 1824 και το τελευταίο 20 Φεβρουαρίου 1826.
Volkswagen Eos
Το Volkswagen Eos ήταν ένα κουπέ-κάμπριο αυτοκίνητο με μεταλλική αναδιπλούμενη οροφή, που παρήχθη από τη γερμανική αυτοκινητοβιομηχανία Volkswagen, από τον Μάρτιο του 2006 έως τον Μάιο του 2015. Διατέθηκε ως ο επίσημος διάδοχος του Volkswagen Golf Cabriolet που είχε αποσυρθεί από την παραγωγή τον Ιούνιο του 2002 (μετά από αυτό, το επόμενο Golf Cabrio κυκλοφόρησε μόλις τον Ιούνιο του 2011 και αυτή την φορά σε βάση του Golf Mk6 / έκτης γενιάς) και, ταυτόχρονα, το Eos ήταν το πρώτο κουπέ μοντέλο της Volkswagen από την εποχή του Corrado, η παραγωγή του οποίου είχε σταματήσει τον Ιούλιο του 1995. Ωστόσο, σε αντίθεση με το Volkswagen Golf Cabriolet, το Eos ήταν ένα αυτόνομο μοντέλο και όχι μια ανοιχτή εκδοχή ενός συμβατικού μοντέλου, αν και τα μηχανικά του μέρη είχαν προέλθει από το Golf.
Ελληνικά Χρονικά
Η πρώτη περίοδος της εφημερίδας διήρκεσε από 1η Ιανουαρίου 1824 έως 31 Δεκέμβρη 1824, περίοδος κατά την οποία κυκλοφόρησαν 106 φύλλα, η δεύτερη περίοδος διήρκεσε από τις 3 Ιανουαρίου έως τις 30 Δεκέμβρη του 1825 με 105 φύλλα και η τρίτη και τελευταία περίοδος από τις 6 έως τις 20 Φλεβάρη του 1826 με τη κυκλοφορία 15 φύλλων.
Volkswagen Eos
Διαθεσιμότητα
thumb|left|Το ταμπλό ενός Volkswagen Eos 2.0 TDI.
Ελληνικά Χρονικά
Εκατό φύλλα από κάθε έκδοση διανέμονταν δωρεάν στο λαό ύστερα από πρωτοβουλία της ελληνικής διοίκησης της εποχής καθώς η εφημερίδα ήταν ημιεπίσημο όργανο της Διοικήσεως της Δυτικής Ελλάδας.
Volkswagen Eos
Διαθεσιμότητα
Το μοντέλο αυτό κατασκευαζόταν στο εργοστάσιο της Volkswagen στην Παλμέλα, κοντά στη Λισαβόνα, Πορτογαλία. Αν και τυπικά η παραγωγή του είχε ξεκινήσει ήδη από τα τέλη του 2005, οι πρώτες παραδόσεις καθυστέρησαν σημαντικά, λόγω ενός προβλήματος των δοκιμαστικών αντιτύπων προ-παραγωγής, καθώς εμφάνισαν τότε θορυβώδεις στροβιλισμούς αέρα στις υψηλές ταχύτητες.
Ελληνικά Χρονικά
Η ιστορία της εφημερίδας
Το πιεστήριο έφτασε στο Μεσολόγγι τον Νοέμβρη του 1823 και η συνεργασία των Μεσθενέα-Μάγιερ αρχίζει όταν στις 18 Δεκεμβρίου 1823 κυκλοφορεί το φυλλάδιο της αναγγελίας-διαφήμισης της εφημερίδας, το οποίο περιλάμβανε ένα κείμενο του Μάγερ μαζί με ένα απόσπασμα του δοκιμίου περί ελευθεροτυπίας του Άγγλου θεωρητικού φιλοσόφου του Δικαίου, Τζέρεμι Μπένθαμ (Jeremy Bentham). Στις 24 Δεκέμβρη του 1823 βγήκε μια έκτακτη έκδοση των «Ελληνικών χρονικών», και τη 1η Ιανουαρίου 1824 αρχίζει η τακτική έκδοση της εφημερίδας.
Volkswagen Eos
Διαθεσιμότητα
Αρχικά κυκλοφόρησε στην Ευρώπη τον Μάρτιο του 2006 και στη Βόρεια Αμερική το τρίτο τρίμηνο του 2006, ως μοντέλο της σεζόν (model year) του 2007. Ειδικότερα στα δεξιοτίμονα κράτη, καθυστέρησε ακόμα περισσότερο - ενδεικτικώς στην Ιαπωνία έφτασε τον Οκτώβριο του 2006, στην Αυστραλία και στη Νέα Ζηλανδία τον Ιανουάριο του 2007 και στη Νότια Αφρική το δεύτερο τρίμηνο του 2007.
Ελληνικά Χρονικά
Η ιστορία της εφημερίδας
Εκδότης και διευθυντής της εφημερίδας ήταν ο Ελβετός φιλέλληνας γιατρός Ιάκωβος Μάγερ, όπως προκύπτει από σχετική ειδοποίηση: «Ειδοποιούνται οι Κύριοι Συνδρομηταί, όταν λαμβάνωσιν οποιανδήποτε χρείαν πληροφορίας, ή ούτινος άλλου αναφερομένου εις την εφημερίδα, να διευθύνωσι τας επιστολάς των προς τον Συντάκτην, Δότορ Ιωάννην Ιάκωβον Μάγερ».
Volkswagen Eos
Λήξη παραγωγής
Το 2014, η Volkswagen ανακοίνωσε την προσεχή λήξη της παραγωγής του μοντέλου, καθώς οι πωλήσεις του ήταν πολύ χαμηλότερες από τις αναμενόμενες. Επιπλέον το κόστος για τον σχεδιασμό και την παραγωγή ενός νέου Eos θα ήταν πολύ δαπανηρά και, ως αποτέλεσμα, τον Μάιο του 2015 έληξε η παραγωγή του Volkswagen Eos, χωρίς να υπάρξει τότε άμεσος διάδοχος.
Ελληνικά Χρονικά
Η ιστορία της εφημερίδας
Η εφημερίδα συνεργαζόταν, αναδημοσιεύοντας κείμενα, και με την εφημερίδα «Ο Φίλος του Νόμου» που εκδιδόταν στην Ύδρα από τον Ιωσήφ Κιάπε,  με τον οποίο μάλιστα συνέστησαν και ταχυδρομική υπηρεσία, το καλοκαίρι του 1824. Η ταχυδρομική γραμμή εξυπηρετούσε εκτός από τη διακίνηση των εφημερίδων και τη διακίνηση ιδιωτικών επιστολών, με δρομολόγιο και σταθμούς Τριζόνια, Βοστίτσα (Αίγιο), Κόρινθος, Ναύπλιο.
Volkswagen Eos
Εξωτερικοί σύνδεσμοι
Eos Κατηγορία:Γερμανικά αυτοκίνητα Κατηγορία:Σπορ αυτοκίνητα
Στιτάριτσα (Μόικοβατς)
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Μόικοβατς
Ελληνικά Χρονικά
Η ιστορία της εφημερίδας
Η έκδοσή τους συνέπεσε με την πιο ηρωική περίοδο για την εξέλιξη του Αγώνα στη Δυτική Στερεά Ελλάδα -από την Πρωτοχρονιά του 1824 μέχρι τις 20 Φεβρουαρίου του 1826. Στο διάστημα όμως αυτό σημειώθηκαν αρκετές διακοπές στην έκδοσή τους που οφείλονταν στα δεινά του πολέμου και τις τραγικές συνθήκες που δημιούργησε ο γενικός αποκλεισμός της πόλης του Μεσολογγίου από τις στρατιές του Κιουταχή και του Ιμπραήμ, η έλλειψη εφοδίων κι ο λιμός που ακολούθησε. Στο φύλλο 65-66 της 19ης Αυγούστου 1825, η εφημερίδα δικαιολογώντας τις διακοπές αυτές γράφει: ''«Ζητούμε συγγνώμην από τους κυρίους συνδρομητάς μας διά την διακοπήν, την οποίαν εξ ανάγκης μεταχειριζόμεθα ενίοτε εις την εφημερίδα. αι συνεχείς ζημίαι, τας οποίας από τον εχθρικόν πυροβολισμόν πάσχει η τυπογραφία, γίνονται αιτίαι αναπόφευκτοι ταύτης της διακοπής…».''
Η παρουσία του Βύρωνα και του συνταγματάρχη Στάνχοπ, του Pietro Gamba, φίλου και γραμματέα του Βύρωνα, εκδότη της ξενόγλωσσης εφημερίδας Τelegrafo Greco, και άλλων πολλών φιλελλήνων, συνετέλεσε ώστε να παρουσιάζονται στα Ελληνικά Χρονικά ειδήσεις, πληροφορίες και ενδιαφέρουσες εξιστορήσεις για το φιλελληνικό κίνημα. Επίσης δημοσιεύονταν άρθρα για τη φιλολογία, για την ποίηση, κείμενα που πρόβαλαν εξέχουσες ελληνικές προσωπικότητες. Αλλά στα Ελληνικά Χρονικά δίνουν ιδιαίτερη προτεραιότητα στην πολιτική θεωρία: κείμενα διαπνεόμενα από φιλελεύθερο πνεύμα, συχνά επώνυμα, (Θεόδωρος Νέγρης, Σπυρίδων Τρικούπης κ.α )στις οποίες αναλύονται έννοιες όπως η δημοκρατία και η μοναρχία, η ελευθεροτυπία, ο δεσποτισμός, η αναρχία.
Ο Δημήτριος Μεσθενέας διηύθυνε το τυπογραφείο και κοντά του μαθήτευσαν οι Μεσολογγίτες Ιωάννης Πεπονής και Χρήστος Ντάγκλας, καθώς κι ο Σάμιος Σπυρίδων Παιδάκος. Τις μεταφράσεις για τον Μάγερ έκανε ο Δημήτριος Παυλίδης, δάσκαλος από τη Σιάτιστα κι ο Θανάσης Πεπονής βοηθούσε μερικές φορές στη στοιχειοθεσία.
Συνολικά τα "Ελληνικά Χρονικά" κυκλοφόρησαν 226 φύλλα (106 φ. το 1824, 105 φ. το 1825 και 15 φ. το 1826).
Η σειρά των φύλλων της εφημερίδας ανατυπώθηκε πρώτη φορά από τον Κ. Λεβίδη το 1840, και δεύτερη φορά από τους Χ.Σπανό και Ν.Νίκα το 1958.
Το αρχείο των φύλλων της εφημερίδας βρίσκεται στη Βιβλιοθήκη της Βουλής των Ελλήνων.
Εξωτερικοί σύνδεσμοι
Κατηγορία:Ιστορικές ελληνικές εφημερίδες Κατηγορία:Πρώην εφημερίδες στην ελληνική γλώσσα
Ουρόσιτσα
Βιογραφία
Ήταν ο δευτερότοκος γιος του Στεφάνου Δραγούτιν, βασιλιά της Σερβίας (βασ. 1276-82) και μετά της Σύρμιας. Όταν ο Δραγούτιν παραχώρησε τη Σερβία στον νεότερο αδελφό του Μιλούτιν, κράτησε τη Σύρμια και έμεινε έτσι βασιλιάς της. Μητέρα του Ουρόσιτσα ήταν η Αικατερίνη των Άρπαντ, κόρη του Στεφάνου Ε΄ της Ουγγαρίας. Ο μεγαλύτερος αδελφός του Στέφανος Βλάντισλαβ Β΄ ήταν δούκας της Σλαβονίας (από το 1292) και βασιλιάς της Σύρμιας (βασ. 1316-25). Ο Ουρόσιτσα έλαβε μοναστικούς όρκους ως Στέφανος και εορτάζεται ως άγιος από την Ορθόδοξη Εκκλησία της Σερβίας στις 11 Νοεμβρίου (Π.Η.: 24 Νοεμβρίου).
Η καταγωγή του
Σύμφωνα με μία άποψη ο Ουρόσιτσα είναι διαφορετικό άτομο από τον Ουρόσιτς. Ο Δραγούτιν βασίλευε από το 1276, όμως το το 1282 έσπασε το πόδι του και ασθένησε, έτσι η εξουσία πέρασε στον νεότερο αδελφό του Μιλούτιν. Κράτησε όμως τη Σύρμια ως βασιλιάς (βασ. 1282-1316).
Ο Λαδίσλαος Δ΄ της Ουγγαρίας (γιος του Στεφάνου Ε΄) απεβίωσε το 1276 χωρίς γιους και άρχισε εμφύλιος πόλεμος μεταξύ των υποψηφίων Ανδρέα Γ΄ (εξαδέλφου τού Στεφάνου Ε΄) και του Καρόλου Μαρτέλου (ανιψιού τού Λαδίσλαου Δ΄). Λόγω της μητέρας τους Ελισάβετ, ο μεγαλύτερος αδελφός του Βλάντισλαβ Β΄ έγινε δούκας της Σλαβονίας το 1292. Το 1293 ο Βλάντισλαβ νυμφεύτηκε την Κωνστάντσα Μοροζίνι, συγγενή του Ανδρέα Γ΄ (ο οποίος ήταν γιος της Τομαζίνα Μοροζίνι). Ο Κάρολος Μαρτέλος υποστηρίχθηκε από τον Κροάτη ευγενή Παύλο Α΄ Σούμπιτς του Μπριμπίρ, που έλαβε το δικαίωμα στους ποταμούς Γκβοζντ και Νερέτβα, όταν ο Κάρολος Μαρτέλος κατάφερε να επιβάλει την εξουσία του σε τμήματα της Κροατίας.
Η αδελφή τού Ουρόσιτσα, η Ελισάβετ παντρεύτηκε, λίγο μετά το 1283, τον Στέφανο Α΄ μπάνο της Βοσνίας (κυβ. 1287-1314), επίσης υποτελή των Ούγγρων.
Η μοναστική ζωή
Έλαβε τους μοναστικούς όρκους με το όνομα Στέφανος, μία παράδοση στον Οίκο των Νεμάνιτς. Το μοναστήρι Τάβνα στη Μαγιεβίτσα της Βοσνίας θεωρείται η δωρεά του Ουρόσιτσα και του αδελφού του Βλάντισλαβ. Μερικές πηγές ισχυρίζονται ότι το μοναστήρι Παπράτσα, που βρίσκεται στον ποταμό Σπρέτσα, κάτω από το όρος Μπορόγκοβο, ήταν δωρεά των αδελφών και του πατέρα τους Δραγούτιν.
Απεβίωσε νέος ως μοναχός κάποια στιγμή πριν το 1316 και τάφηκε στην εκκλησία του Αγ. Αχιλλείου στο Αρίλγιε της Σερβίας, η οποία ήταν δωρεά τού πατέρα του Δραγούτιν (η εκκλησία ζωγραφίστηκε το 1296). Σύμφωνα με τον θρύλο τα λείψανα του Ουρόσιτσα έρεαν μύρο, έτσι η Ορθόδοξη Εκκλησία της Σερβίας τον ανακήρυξε άγιο, εορτάζοντάς τον στις 11 Νοεμβρίου (Π.Η.: 24 Νοεμβρίου). Νωπογραφίες που τον απεικονίζουν, υπάρχουν στη Γκρατσάνιτσα, στο Πετς, στο Βισόκι Ντέτσανι και στο Αρίλγιε στον νάρθηκα του βόρειου τοίχου. Οι νωπογραφίες δεν τον αναφέρουν ως άγιο.
Το 1311 ο Δραγούτιν ξεκίνησε μία εκστρατεία για να λάβει τον θρόνο για τον γιο του· θεωρείται ότι αυτός είναι ο Βλάντισλαβ (ωστόσο ο αρχιεπίσκοπος Ντανίλο Β΄ λέει ότι ο Ουρόσιτσα ήταν ο πιθανός διάδοχος).
Νομός Θεσσαλονίκης
Ο Νομός Θεσσαλονίκης είναι ο μεγαλύτερος στην Μακεδονία και στη Βόρεια Ελλάδα. Διοικητικά ανήκει στην Περιφέρεια Κεντρικής Μακεδονίας και ταυτίζεται με την περιφερειακή ενότητα Θεσσαλονίκης.
Γεωγραφία
Ο Νομός Θεσσαλονίκης βρίσκεται στην κεντρική Μακεδονία και βρέχεται από τον Θερμαϊκό κόλπο στα δυτικά και τον Στρυμονικό κόλπο στα ανατολικά. Στο κεντρικό-βόρειο τμήμα του νομού υπάρχει η κοιλάδα της Μυγδονίας με τη Λίμνη Κορώνεια (ή Λίμνη Αγίου Βασιλείου ή Λίμνη Λαγκαδά) και λίγο ανατολικότερα τη Λίμνη Βόλβη που είναι η δεύτερη μεγαλύτερη στην Ελλάδα.
Τα βουνά βρίσκονται στο κεντρικό και βόρειο τμήμα του νομού. Στα βουνά περιλαμβάνονται ο Χορτιάτης στα κεντροδυτικά του νομού, το Σιβρί και ο Βερτίσκος στα βόρεια, τα όρη Βόλβης, τμήμα από τα Κρούσσια και τμήμα από τα Κερδύλια στα βορειοανατολικά.
Γειτονικά είναι ο Νομός Ημαθίας στα νοτιοδυτικά, ο Νομός Πέλλας στα δυτικά, ο Νομός Κιλκίς στα βόρεια, ο Νομός Σερρών στα ανατολικά και ο Νομός Χαλκιδικής στα νότια.
Διοικητική διαίρεση
Ο Νομός Θεσσαλονίκης ήταν ένας από τους 54 νομούς της Ελλάδας και ένας από τους επτά της Περιφέρειας Κεντρικής Μακεδονίας, ενώ από το 2011 αποτελεί τη Μητροπολιτική Ενότητα Θεσσαλονίκης, μία από τις 74 περιφερειακές ενότητες της χώρας και μία από τις επτά της Περιφέρειας Κεντρικής Μακεδονίας. Πρωτεύουσα του νομού είναι η ομώνυμη μεγαλούπολη, Θεσσαλονίκη.
Ιστορία
Η Νομαρχία Θεσσαλονίκης δημιουργήθηκε όταν η περιοχή ενσωματώθηκε στο Βασίλειο της Ελλάδος μετά τον Πρώτο Βαλκανικό Πόλεμο το 1914. Η έκτασή της ήταν τότε η μεγαλύτερη στην Ελλάδα, καλύπτοντας περίπου το 7% της Ελλάδας. Οι νομοί της Πέλλας, της Χαλκιδικής και του Κιλκίς, οι οποίοι αρχικά αποτέλεσαν τμήματα του Νομού Θεσσαλονίκης, χωρίστηκαν με αναγκαστικό νόμο το 1917, το 1924 και το 1934 αντίστοιχα, ενώ μετά τον Δεύτερο Παγκόσμιο Πόλεμο συστάθηκαν επίσης με αναγκαστικό νόμο και οι νομοί Ημαθίας (1946) και Πιερίας (1949), παίρνοντας ο νομός την σημερινή του έκταση.
Γεωγραφία
Ο Νομός Θεσσαλονίκης βρίσκεται στην κεντρική Μακεδονία και βρέχεται από τον Θερμαϊκό κόλπο στα δυτικά και τον Στρυμονικό κόλπο στα ανατολικά. Στο κεντρικό-βόρειο τμήμα του νομού υπάρχει η κοιλάδα της Μυγδονίας με τη Λίμνη Κορώνεια (ή Λίμνη Αγίου Βασιλείου ή Λίμνη Λαγκαδά) και λίγο ανατολικότερα τη Λίμνη Βόλβη που είναι η δεύτερη μεγαλύτερη λίμνη στην Ελλάδα.
Διοικητική διαίρεση
Η Μητροπολιτική Ενότητα Θεσσαλονίκης είναι μία από τις επτά περιφερειακές ενότητες στις οποίες διαιρείται η Περιφέρεια Κεντρικής Μακεδονίας.
Δήμοι Νομού Θεσσαλονίκης
Από την 1-1-2011 η Περιφερειακή Ενότητα Θεσσαλονίκης διαιρείται σε 14 δήμους:
thumb|left|150px|Το Λάβαρο των Μακεδόνων στη [[Μάχη της Ρεντίνας το 1821.]]
Εκκλησιαστική διαίρεση
Στην Περιφερειακή Ενότητα Θεσσαλονίκης εδρεύουν τέσσερις Μητρόπολεις της Εκκλησίας της Ελλάδος:
Αρτάβανος Β΄ της Παρθίας
Ο Αρτάβανος Β’ της Παρθίας ήταν βασιλιάς των Πάρθων από το 128 π.Χ. ως το 124 π.Χ., μικρότερος γιος του βασιλιά των Πάρθων Πριαπάτιου διαδέχθηκε τον ανιψιό του Φραάτη Β’ αλλά έπεσε όπως και εκείνος σε μάχη εναντίον της νομαδικής φυλής των Τοχάρων που επιτέθηκαν στα ανατολικά της Περσίας. Τον διαδέχθηκε ο γιος του Μιθριδάτης Β΄ ο Μέγας.
Πηγές
Κατηγορία:Πάρθοι βασιλείς
Φραάτης Β΄ της Παρθίας
Ο Φραάτης Β’ της Παρθίας ήταν βασιλιάς των Πάρθων από τη δυναστεία των Αρσακιδών. Γιος και διάδοχος του βασιλιά των Πάρθων Μιθριδάτη Α’. κυβέρνησε από το 138 π.Χ. ως το 128 π.Χ. Δέχθηκε επίθεση το 130 π.Χ. από τον βασιλιά των Σελευκιδών Αντίοχο Ζ’ τον Σιδίτη αδελφό του βασιλιά των Σελευκιδών Δημητρίου Β’ Νικάτωρα ο οποίος ήταν για πολλά χρόνια αιχμάλωτος δικός του και του πατέρα του. Ο Φραάτης Β’ νίκησε και σκότωσε τον Αντίοχο Σιδίτη σε μάχη στην Μηδία το 129 π.Χ. γεγονός που έφερε το τέλος στην κυριαρχία των Σελευκιδών ανατολικά του Ευφράτη. Στη συνέχεια το βασίλειο των Πάρθων δέχθηκε επίθεση από τη νομαδική φυλή των Σακά, ο Φραάτης Β΄ βάδισε με μεγάλο στρατό εναντίον τους. Στον στρατό του Φραάτη Β΄ συμμετείχαν και στρατιώτες αιχμάλωτοι των Σελευκιδών, αυτοί αρνήθηκαν να πολεμήσουν για λογαριασμό του Πάρθου βασιλιά με αποτέλεσμα ο Φραάτης Β΄ να ηττηθεί και να πέσει στη μάχη το 128 π.Χ.
Εξωτερικοί σύνδεσμοι
Κατηγορία:Πάρθοι βασιλείς
Κιμ Σα-ρανγκ
Η Κιμ Σά-ρανγκ (κορεατικά: 김사랑, αγγλικά: Kim Sa-rang) είναι ηθοποιός από τη Νότια Κορέα και Μις Κορέα 2000.
Γεννήθηκε στις 12 Ιανουαρίου του 1978. Το μικρό της όνομα (Σά-ρανγκ) σημαίνει "αγάπη" στα Κορεατικά. Είναι κάτοχος πτυχίου στην παραδοσιακή μουσική της Κορέας από το πανεπιστήμιο του Γιόνγιν. Στις 28 Μαΐου του 2000 στέφθηκε Μις Κορέα στο διαγωνισμό που διεξήχθη στο πολιτιστικό κέντρο Σέτζονγκ. Σχεδόν αμέσως ξεκίνησε η καριέρα της στην υποκριτική με εμφανίσεις σε τηλεοπτικές σειρές και μετέπειτα σε κινηματογραφικές ταινίες. Το 2001 εκπροσώπησε τη χώρα της στο διεθνή διαγωνισμό Μις Υφήλιος και κέρδισε το πρώτο βραβείο για την καλύτερη εθνική φορεσιά, ντυμένη με ένα εξαιρετικής ομορφιάς χάνμποκ (παραδοσιακό Κορεάτικο φόρεμα).
Εξωτερικοί σύνδεσμοι
Κατηγορία:Νοτιοκορεάτισσες ηθοποιοί κινηματογράφου Κατηγορία:Νοτιοκορεάτισσες ηθοποιοί τηλεόρασης
Φυσική παρατήρηση
Μία από τις βασικές εφαρμογές παρατήρησης που ακολουθείται τόσο στις έρευνες των Θετικών επιστημών όσο και των Συμπεριφορικών επιστημών, σε αντίθεση με την εργαστηριακή ή αναλογική παρατήρηση είναι η λεγόμενη φυσική παρατήρηση καλούμενη επίσης και νατουραλιστική παρατήρηση. Πρόκειται για την παρατήρηση ενός αντικειμένου, ή κατάστασης, ή συμβάντος που υφίσταται ή συμβαίνει όπως συμβαίνει μέσα στη φύση χωρίς καμία παρεμβολή ή χειραφέτηση εκ μέρους του παρατηρητή - ερευνητή.
Η Φυσική παρατήρηση σε συμπεριφορικές έρευνες απαιτεί ακόμα μεγαλύτερη προσοχή εκ μέρους του παρατηρητή που θα πρέπει να σεβαστεί ηθικές αρχές, εθνότητα, έθιμα, θρησκευτικές πεποιθήσεις κ.λπ., λαμβάνοντας επιπρόσθετα διακριτικά μέτρα. Επί προσωπικής έρευνας αν πρόκειται να χρησιμοποιηθούν όργανα, π.χ. μαγνητόφωνο, βιντεοκάμερα κ.λπ. αυτά θα πρέπει να δηλωθούν προηγουμένως στον παρατηρούμενο και να συναινέσει, που υποχρεωτικά θα πρέπει να γίνει μνεία στη σχετική αναφορά της παρατήρησης.
Εκπληκτικές φυσικές παρατηρήσεις του ζωικού και φυτικού βασιλείου διενεργούν σήμερα σπουδαία ερευνητικά κέντρα καθώς και υπηρεσίες, εκδοτικοί οίκοι όπως η Εθνική Γεωγραφική Υπηρεσία των ΗΠΑ κ.ά. Στις φυσικές παρατηρήσεις περιλαμβάνονται και εκείνες άμεσες ή έμμεσες της Αστρονομίας, Μετεωρολογίας, Ωκεανογραφίας, Υδρογραφίας, Ηφαιστειολογίας, Γεωθερμίας, Σεισμολογίας κ.ά.
Εξωτερικοί σύνδεσμοι
Κατηγορία:Νατουραλισμός Κατηγορία:Συμπεριφορισμός
Πυρκαγιά ορυχείων
Πυρκαγιά ορυχείων είναι η πυρκαγιά που καίει μέσα σε στοά ορυχείου. Τέτοιες πυρκαγιές ξεσπούν αιφνίδια, όταν το ορυκτό κάρβουνο έρθει σε επαφή με το οξυγόνο της ατμόσφαιρας. Εκτός από τις φυσικές επιδράσεις, όπως η κατώρυξη του πετρώματος ή η διάβρωση των στρωμάτων της επιφάνειας, συχνά τα αίτια είναι τεχνητά: Λάθη κατά τον κλιματισμό του ορυχείου, ή την εγκατάλειψη μη κερδοφόρων στοών μπορούν να οδηγήσουν σε ανάφλεξη του ορυκτού άνθρακα. Ανάφλεξη του ορυκτού μπορεί επίσης να συμβεί σε αποθήκες ή σε βαγόνι τραίνου ή σε αμπάρι πλοίου κατά τη διάρκεια της μεταφοράς του.
Πυρκαγιές ορυχείων ανά τον κόσμο
Πυρκαγιές ορυχείων σημειώνονται σε ολόκληρο τον Κόσμο.
Ινδία
Στα ορυχεία δυτικά της Καλκούτας και σε μια έκταση 700 τετραγωνικών χιλιομέτρων σημειώθηκαν το 1997 γύρω στις 169 πυρκαγιές.
ΗΠΑ
Το Federal Office of Surface Mining (OSM) διατηρεί τη βάση δεδομένων AMLIS για τις πυρκαγιές. Το 1999 καταμετρήθηκαν 150 ζώνες πυρκαγιών στο Κεντάκι, στην Πενσυλβανία, στη Δυτική Βιρτζίνια, στα Απαλάχια όρη, στο Κολοράντο, στα Ρόκι Μάουντενς και αλλού.
Στην Πενσυλβάνια είναι γνωστές 45 ζώνες πυρός. Στο ορυχείο Centralia Mine η πυρκαγιά μαίνεται από το 1962 και επεκτείνεται συνεχώς.
Γερμανία
Στο Πλάνιτς έκαιγε μια πυρκαγιά από το 1476, η οποία κατασβέσθηκε το 1860. Στο Ντούντβάιλερ του κρατιδίου Ζάαρλαντ πήρε φωτιά το 1668 ένα ορυχείο που καίει ακόμα και σήμερα.
Λοιπή Ευρώπη και Ρωσία
Στην Πολωνία, την Τσεχία και την Ουκρανία είναι γνωστό ότι υπάρχουν εστίες φωτιάς. Στην Ουκρανία καίουν περίπου 140 αποθήκες ορυκτού άνθρακα. Στη Ρωσία το 1998 σημειώθηκαν 74 πυρκαγιές.
Αφρική
Στην Αφρική σημειώνονται πυρκαγιές στη Νότιο Αφρική, Ζιμπάμπουε, Μποτσουάνα, στη Μοζαμβίκη και τη Ζάμπια.
Αυστραλία
Πέντε χιλιόμετρα βόρεια της πόλης Wingen καίγεται το βουνό the Burning Mountain εδώ και 6.000 χρόνια. Η φωτιά βρίσκεται σε βάθος 30 μέτρων και κινείται με ταχύτητα ενός μέτρου το χρόνο.
Κίνα
Η Κίνα είναι ο μεγαλύτερος παραγωγός ορυκτού άνθρακα στον κόσμο. Υπολογίζεται ότι στη βόρεια Κίνα ετησίως 10 ως 20 εκατομμύρια τόνοι της παραγωγής καταστρέφονται από πυρκαγιά ορυχείου, ενώ 100 ως 200 εκατομμύρια τόνοι αχρηστεύονται. Είναι γνωστές πάνω από εκατό μεγάλες εκτάσεις με πολλές εστίες πυρός η κάθε μια.
Εξωτερικοί σύνδεσμοι
Κατηγορία:Ορυχεία Ορυχειων Κατηγορία:Περιβαλλοντικές καταστροφές
NGC 7090
Ο NGC 7090 είναι σπειροειδής γαλαξίας ο οποίος βρίσκεται στον αστερισμό Ινδό και απέχει περίπου 31 εκατομμύρια έτη φωτός. Ανακαλύφθηκε από τον αστρονόμο Τζον Χέρσελ (John Herschel) στις 4 Οκτωβρίου 1834.
Είναι κλάσης Scd σύμφωνα με τη μορφολογική ταξινόμηση των γαλαξιών, γεγονός που υποδηλώνει πως πρόκειται για σπειροειδή με «χαλαρούς» και κάπως αποδιοργανωμένους βραχίονες. Το γαλαξιακό επίπεδο είναι κεκλιμένο υπό γωνία 89° ως προς τη γραμμή θέασης από τη Γη. . Η συνολική μάζα όλων των αστέρων του γαλαξία αυτού ανέρχεται σε 5.5 δισεκατομμύρια ηλιακές μάζες ενώ ο ρυθμός σχηματισμού νέων αστέρων είναι περίπου 0.5 ηλιακές μάζες ανά έτος. Ως αποτέλεσμα του σχηματισμού νέων αστέρων, τα διάχυτα ιονισμένο αέρια στον γαλαξία έχουν πολύπλοκη οργάνωση.
Επίσης, στον NGC 7090 έχουν ανιχνευθεί τρεις παροδικές υπερφωτεινές πηγές ακτίνων Χ.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Ινδός (αστερισμός) 7090 PGC 67045
Κωνσταντίνος Γουλιμής
Ο Κωνσταντίνος Γουλιμής (1866 - 1963) ήταν Έλληνας νομικός και βοτανολόγος.